Lav et referat af nedenstående tekst:

Tekst:
Efter en mild og regnfuld periode er vejret søndag slået om til det mere vinterlige. Køligere luft bevæger sig ned over Danmark og giver lokalt mulighed for slud- eller snebyger. Samme sang synges der mandag, hvor der igen er udsigt til en kølig forårsdag med spredte snebyger. Dermed kigger vi ind i en uge, der begynder med vinterligt vejr. Som ugen skrider frem, bliver det efterhånden varmere, og fra midt på ugen vender det våde vejr tilbage. Spredte snebyger Når vi står op mandag morgen, er det med spredte snebyger i det meste af landet. Temperaturen forventes at ligge omkring frysepunktet, hvilket giver risiko for pletvist is- og sneglatte veje i morgentimerne. Der vil være spredte byger det meste af dagen, men da temperaturen stiger til mellem 3 og 6 grader, vil mange af snebygerne gå over i slud. Flere prognoser peger på, at mandagens snebyger kan give et snedække rundt om i landet. Nedenstående prognose spår et snedække i Nord- og Østjylland samt på Vestjsælland. Andre prognoser har dog primært et snedække til Nordsjælland. Så det er stadig behæftet med en vis usikkerhed, hvor der er udsigt til et vinterlandskab mandag. Det milde og våde vejr vender tilbage Efter en vinterlig start på ugen bliver det dag for dag igen mildere. På trods af udsigten til højere temperaturer lader forårsfornemmelserne dog stadig vente på sig. Der er nemlig endnu en gang udsigt til, at det ene regnvejr efter det andet skal passere Danmark. Det første regnvejr melder allerede sin ankomst tirsdag aften, der til en start kan lægge ud med stedvis slud. Et forsigtigt kig ind i næste weekend afslører, at weekenden starter regnfuldt ud, men at ugen måske kan slutte af med tørvejr. Vejret i næste weekend er dog endnu usikkert. Hvad der til gengæld er meget sikkert, er, at ugen som helhed bliver våd. Inden weekenden kan der således være faldet op mellem 15 og 30 millimeter. Vådest bliver det i Jylland. Her er det særligt den vestlige del af landet, som får mest nedbør. Onsdag bliver det overvejende tørvejr, inden det næste regnvejr går i land natten til torsdag. Dette regnvejr stilner af i løbet af torsdagen for så at blive afløst af endnu et regnvejr fredag.

Referat:
I løbet af ugen bliver det mildere, men også mere regnfuldt.